MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR. 404
 Consiliul Local al Municipiului Craiova, întrunit în şedinţa ordinară din data de 30.09.2009;

Având în vedere raportul nr.116717/2009 întocmit de Direcţia Proiecte, Programe de Dezvoltare, Tehnică şi Investiţii prin care se propune modificarea Hotărârii Consiliului Local al Municipiului Craiova nr.101/2009 referitoare la aprobarea expertizei tehnice şi a documentaţiei de avizare pentru investiţia „Reabilitare şi modernizare strada Dezrobirii” şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  

În conformitate cu prevederile Legii nr.273/2006 privind finanţele publice locale, modificată şi Hotărârii Guvernului nr.28/2008 referitoare la aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţi;
 
În temeiul art.36 alin.2 lit.b coroborat cu alin.4 lit.d, art.45 alin.3 şi art.61 alin.2  din Legea nr.215/2001, republicată, privind administraţia publică locală; 

HOTĂRĂŞTE:
Art.1. Se modifică art. 1 al Hotărârii Consiliului Local al Municipiului Craiova nr. 101/2009, şi va avea următorul conţinut:

„Art.1. Se aprobă  documentaţia de avizare şi expertiza tehnică pentru investiţia „Reabilitare şi modernizare str. Dezrobirii”, având următorii indicatori tehnico – economici: 



1. Valoarea totală a investiţiei  (inclusiv TVA)
     11.002.620 lei                                din care:


  construcţii + montaj (C+M)                                          9.150.460 lei                                                       
             2. Durata de execuţie a investiţiei – 4 luni
în vederea trecerii la întocmirea fazelor următoare de proiectare, respectiv PT+CS şi detalii de execuţie, prevăzute în anexele nr.1-2 care fac parte integrantă din prezenta hotărâre”.

Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Proiecte, Programe de  Dezvoltare Tehnică şi Investiţii  vor aduce la îndeplinire prevederile prezentei hotărâri.

